Tsarens kurér (TV-serie)

Tsarens kurér (orig: Michel Strogoff) er en fransk-tysk dramaserie som gikk på TF1 i 1975. Handlingen er lagt til tsar-tidens Russland der en av tsarens kurer Michel Strogoff må legge ut på en farefull ferd med et viktig budskap til en storhertug. Serien er basert på Jules Vernes roman med samme navn. Hovedrollen spilles av Raimund Harmstorf, mens andre sentrale roller spilles av Lorenza Guerrieri, Valerio Popesco, Pierre Vernier og Vernon Dobtcheff. Serien ble regissert av Jean-Pierre Decourt og omskrevet til TV av Claude Desailly.  

Tsarens kurér berører sjangere som historisk drama, eventyr og romantikk. De nasjonale krinkastingsselskapene i Østerrike, Sveits og Belgia var også involvert i produksjonen.

Den ble sendt på NRK i 1979VG - TV-program (6.1.1979) og i 1993.BT - PROGRAMOMTALER (21.09.1993  -  Side: 38) «NRK introduserer nå et ettermiddags- tilbud kalt "Gjensyn med" hvor eldre suksess-serier vil bli vist på nytt. Først ute er "Tsarens Kurer", som ble sendt første gang i 1979. Over sju tirsdager skal vi være med kaptein Michel Strogoff på en eventyrlig og farefull ferd fra Moskva til Sibir.»

Handling
Året er 1875. Michel Strogoff får i oppdrag av tsar Alexander II å ta seg fram til Sibir for å komme tsarens bror, storhertug Dimitri, til unnsetning. Oppdraget skal utføres i all hemmelighet. Dimitris posisjon trues av et opprør blant tartarene, som vil løsrive seg og danne en selvstendig republikk. Strogoff begir seg av gårde med en eneste formaning: at han for enhver pris skal unngå å avsløre at han er tsarens kurer. Tidlig på reisen møter Michel den unge Nadia på Sibirekspressen. Om bord er også to vestlige journalister – og rebellederen Ivan.

I rollen
 Raimund Harmstorf –  Michel Strogoff, Tsarens kurer
 Lorenza Guerrieri –  Nadia Fedor 
 Pierre Vernier –  Jolivet  
 Vernon Dobtcheff –  Blount  
 Rada Rassimov –  Sangarre  
 Valerio Popesco –  Iwan Ogareff 
 József Madaras –  Feofar Khan  
 Peter Korbuly –  Taizis
 János Kovács –  Tzingos  
 Tibor Patassy –  General Kissof
 Tibor Tánczos –  Tzar  
 László Csurka –  1er marchand 
 Irén Sütö –  Bohémienne 
 Géza Polgár –  Chef tartaro
 Endre Kátay –  Policier 
 Tibor Kenderesi –  Fedor 

Referanser

Eksterne lenker

Kategori:Franske dramaserier
Kategori:Franske historieserier
Kategori:Franske eventyrserier
Kategori:Franske miniserier
Kategori:Tyske dramaserier
Kategori:Tyske eventyrserier
Kategori:Tyske historieserier
Kategori:Tyske miniserier
Kategori:TV-produksjoner basert på verk av Jules Verne
Kategori:TV-produksjoner på TF1
Kategori:TV-produksjoner på ZDF
Kategori:Tyske TV-produksjoner fra 1970-årene
Kategori:Franske TV-produksjoner fra 1970-årene